Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 594/14/6606	Lučenec, 4.2.2015
EEČ : 2-47-20-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletých detí XXXXX nar. 26.05.2000 a XXXXX, nar. 04.02.2005, hoci bol právoplatným rozsudkom Okresného súdu v Lučenci č.k. 8 P 76/2013 zo dňa 20.11.2013 zaviazaný k plateniu výživného mesačne sumou 100,- € na každé vyššie uvedené maloleté dieťa zvlášť vždy do 15-teho dňa každého mesiaca vopred k rukám matky detí XXXXX, nar. XXXXX, takto uloženú povinnosť riadne, pravidelne a v plnej výške neplnil v Mýtnej a inde a za obdobie od 01.12.2013 doposiaľ matke dieťaťa XXXXX na výživnom dlhuje celkovú sumu 2 000,- €, pričom počas obdobia neplatenia výživného mal pravidelný mesačný príjem z podnikateľskej činnosti, ktorý mu umožňoval plnenie vyživovacej povinnosti v určenom rozsahu, 

lebo zanikla trestnosť činu

Odôvodnenie:
	Proti obvinenému XXXXX bolo povereným príslušníkom PZ, OO PZ v Lovinobani vedené trestné stíhanie pre prečin zanedbania povinnej výživy podľa  § 207 odsek 1 Trestného zákona na tom skutkovom základe, ktorý je uvedený vo výrokovej časti tohto uznesenia. 
	Obvinený XXXXX vo svojej výpovedi uviedol, že si je vedomý toho, že výživné na svoje maloleté deti XXXXX a XXXXX, ktoré boli zverené do striedavej starostlivosti oboch rodičov, riadne neplatil. V období od decembra 2013 až do dňa konania výsluchu na polícii t.j. do 14.01.2015 výživné vyplatil len v mesiacoch máj, jún, júl a september 2014, pričom matke detí zaslal spolu sumu 800,- €. Na svoju obhajobu uviedol, že nemal dostatok finančných prostriedkov na riadne platenie výživného. Dňa 28.01.2015 sa dostavil na tunajšiu okresnú prokuratúru a predložil poštový poukaz potvrdzujúci, že na adresu poškodenej XXXXX XXXXX zaslal dňa 28.01.2015 sumu 2 000,- €. 
	Svedkyňa - poškodená XXXXX potvrdila, že dňa 02.02.2015 prevzala  na pošte sumu 2 000,- €, ktorú jej zaslal obvinený, čím uhradil všetko zameškané výživné od decembra 2013 vrátane bežného výživného za január 2015. 
Z rozsudku Okresného súdu v Lučenci č.k. 8P 76/2013 zo dňa 20.11.2013, ktorý nadobudol právoplatnosť dňa 10.12.2013 vyplýva, že maloleté deti XXXXX sú zverené do striedavej osobnej starostlivosti oboch rodičov, ktorá sa realizuje v zmysle rozsudku, o čom svedčia aj výpovede obvineného a poškodenej. Z uvedeného možno vyvodiť záver, že počas obdobia neplatenia výživného deti núdzou netrpeli. 
	Podľa § 86  odsek 1 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 odsek 1 písmeno a/ Trestného zákona bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jela Gaštanová
prokurátorka